Maksabiopsia JJ3AT, JJ2AT

Maksan parenkyymistä voidaan ottaa joko ohutneulanäyte (ONB) ja/tai karkea eli paksuneulanäyte (KNB, PNB). Ohutneulanäyte on sytologinen ja karkeaneulanäyte on histologinen. Toimenpide tehdään ultraääniohjatusti. Tarvittaessa voidaan käyttää ultraäänitehosteainetta (SonoVue®). Se ei sisällä jodia. Toimenpiteessä ei käytetä röntgensäteitä.

Ajan varaaminen ja yhteystiedot

Toimenpide tehdään F: kuvantamisessa (Z3372)

Tilaus Oberonilta: huone N158 Ultraäänitoimenpide

Tiedustelut puh. 08-3153277

[Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Indikaatiot/kontraindikaatiot ja riskit

Indikaatiot: Maksan parenkyymin tutkiminen

Kontraindikaatiot: P-TT-INR >1,5 ; B-Hb < 80; B-Trom < 100

 [Tehosteultraäänitutkimuksen kontraindikaatiot](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tehosteultra%C3%A4%C3%A4nitutkimus%20oys%20kuv%20til.docx)

Riskit: Puudute- tai tehosteainereaktio, verenvuoto, tulehdus

Esivalmistelut

* Varaa esivalmistelu ja vuodelepopaikka
* Verikokeet
	+ B-PVK (B-Hb > 80, B-Trom > 100), enintään viikon vanhat
	+ P-TT-INR <1.5, enintään **1 vrk** vanha.
* [Antitromboottisen lääkityksen tauottaminen](https://intra.oysnet.ppshp.fi/dokumentit/Kuvantamisen%20ohje%20sislttyyppi/Antitromboottisen%20l%C3%A4%C3%A4kityksen%20tauottaminen%20sis%C3%A4elinbiopsioissa%20tai%20drenaaseissa%20oys%20kuv%20til.docx).
* Syömättä ja juomatta kuusi (6) tuntia, tupakoimatta ja purukumia purematta. Aamulääkkeet voi ottaa pienen vesimäärän kanssa
* Mikäli potilaalla on tablettihoitoinen diabetes, sokeritautilääkkeet jätetään ottamatta
* Mikäli potilaalla on insuliinihoitoinen diabetes, lähettävän yksikön henkilökunta antaa tarkempia valmisteluohjeita
* Toimiva laskimoyhteys
* Röntgenosasto tekee ja tulostaa sytologisen ja/tai histologisen tutkimustarran. Mikäli halutaan muita näytteitä, tarrat tulee toimittaa potilaan mukana röntgenosastolle

Toimenpiteen kulku

Potilas on selällään tai kyljellään. Ultraäänellä määritetään pistoreitti. Pistoalue pestään ja puudutetaan. Karkeaneulabiopsiassa puudutuksen jälkeen tehdään iholle pieni viilto veitsellä. Tästä viiltoaukosta ohjataan neula näytteenottokohtaan. Neulalla leikataan kudoksesta lieriömäinen pala. Ohutneula näytteessä ohjataan neula pistokohteeseen ja ruiskun avulla imetään kohteesta soluja tai nestettä näytteeksi.

Jälkihoito ja seuranta

Toimenpiteen jälkeinen vuodelepo on 3 tuntia. Tapauskohtaisesti, jos vuotoriski arvioidaan kohonneeksi, lähettävä lääkäri tai toimenpiteen tekijä voi määrätä pitemmän vuodelevon. Osastolla seurataan potilaan verenpainetta ja pulssia. Paksuneulanäytteen jälkeen haavakalvolla suljettu pistopaikka tulee olla kastelematta yhden vuorokauden tulehdusriskin takia. Haavalapun voi poistaa yhden vuorokauden kuluttua. Ohutneulanäytteen jälkeen haavakalvon voi poistaa iholta viimeistään seuraavana aamuna.